Nederlanda aŭtovojo 11

La nederlanda aŭtovojo 11 aŭ N11 (nederlande Rijksweg 11, aŭ Autoweg N11) estas relative mallonga aŭtovojo de Nederlando, kiu ampleksas 21 kilometrojn kaj ligas la aŭtovojojn A4 kaj A12. Ĝi situas proksime de la urbo Alphen aan den Rijn. La vojo origine en 2000 konstruiĝis nur kiel dutraka ŝoseo, pro juraj disputoj pri mediprotektaj temoj. En 2004 tamen konstruiĝis ankaŭ la restaj du, dekomence planitaj trakoj, tiel ke nun temas pri "normala" aŭtovojo. La N11 estas parto de la "Rijnland Route" aŭ "rejnlanda vojo", la plej granda trafika vojo inter la okcidento kaj oriento de Nederlando. 

Kategorio:Aŭtovojoj en Nederlando